ประกาศกระทรวงเกษตรและสหกรณ์ประกาศกระทรวงเกษตรและสหกรณ์เรื่องหลักเกณฑ์และวิธีการแต่งตั้งกรรมการผู้ทรงคุณวุฒิในคณะกรรมการประมงประจำจังหวัดพ.ศ. ๒๕๕๘ โดยที่เป็นการสมควรกำหนดหลักเกณฑ์และวิธีการแต่งตั้งกรรมการผู้ทรงคุณวุฒิในคณะกรรมการประมงประจำจังหวัดอาศัยอำนาจตามความในมาตรา ๑๙ วรรคหก แห่งพระราชบัญญัติการประมง พ.ศ.๒๕๕๘ รัฐมนตรีว่าการกระทรวงเกษตรและสหกรณ์ออกประกาศไว้ ดังต่อไปนี้ข้อ ๑ ประกาศนี้เรียกว่า ประกาศกระทรวงเกษตรและสหกรณ์ เรื่องหลักเกณฑ์และวิธีการแต่งตั้งกรรมการผู้ทรงคุณวุฒิในคณะกรรมการประมงประจำจังหวัดพ.ศ. ๒๕๕๘ข้อ ๒[๑] ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปข้อ ๓ ในประกาศนี้กรรมการผู้ทรงคุณวุฒิหมายความว่า กรรมการผู้ทรงคุณวุฒิในคณะกรรมการประมงประจำจังหวัดคณะกรรมการคัดเลือกหมายความว่า คณะกรรมการคัดเลือกกรรมการผู้ทรงคุณวุฒิในคณะกรรมการประมงประจำจังหวัดองค์กรชุมชนประมงท้องถิ่นหมายความว่า องค์กรชุมชนประมงท้องถิ่นที่ได้ขึ้นทะเบียนตามมาตรา ๑๐แห่งพระราชบัญญัติการประมง พ.ศ. ๒๕๕๘องค์กรชุมชนประมงท้องถิ่นด้านการประมงทะเลชายฝั่ง หมายความว่า องค์กรชุมชนประมงท้องถิ่นที่มีวัตถุประสงค์ในการประกอบอาชีพทำการประมงในเขตประมงทะเลชายฝั่งเป็นปกติองค์กรชุมชนประมงท้องถิ่นด้านการประมงทะเลนอกชายฝั่ง หมายความว่าองค์กรชุมชนประมงท้องถิ่นที่มีวัตถุประสงค์ในการประกอบอาชีพทำการประมงในเขตประมงทะเลนอกชายฝั่งเป็นปกติองค์กรชุมชนประมงท้องถิ่นด้านการประมงน้ำจืด หมายความว่าองค์กรชุมชนประมงท้องถิ่นที่มีวัตถุประสงค์ในการประกอบอาชีพทำการประมงในเขตประมงน้ำจืดเป็นปกติองค์กรชุมชนประมงท้องถิ่นด้านการเพาะเลี้ยงสัตว์น้ำ หมายความว่าองค์กรชุมชนประมงท้องถิ่นที่มีวัตถุประสงค์ในการประกอบอาชีพการเพาะเลี้ยงสัตว์น้ำเป็นปกติองค์กรชุมชนประมงท้องถิ่นด้านการแปรรูปสัตว์น้ำ หมายความว่าองค์กรชุมชนประมงท้องถิ่นที่มีวัตถุประสงค์ในการประกอบอาชีพการแปรรูปสัตว์น้ำเป็นปกติข้อ ๔ ให้ผู้ว่าราชการจังหวัดแต่งตั้งคณะกรรมการคัดเลือกขึ้นคณะหนึ่งเพื่อทำหน้าที่คัดเลือกบุคคลที่เหมาะสมและนำเสนอผู้ว่าราชการจังหวัดแต่งตั้งเป็นกรรมการผู้ทรงคุณวุฒิข้อ ๕ กรรมการผู้ทรงคุณวุฒิจำนวนไม่เกินสิบสามคนให้คัดเลือกจากบุคคลดังต่อไปนี้(๑) ผู้แทนองค์กรชุมชนประมงท้องถิ่นในด้านการประมงทะเลชายฝั่งด้านการประมงทะเลนอกชายฝั่ง ด้านการประมงน้ำจืด ด้านการเพาะเลี้ยงสัตว์น้ำหรือด้านการแปรรูปสัตว์น้ำ ด้านละไม่เกินสองคน(๒)ผู้มีความรู้หรือประสบการณ์ดำเนินงานในด้านการประมงหรือด้านทรัพยากรธรรมชาติและสิ่งแวดล้อมจำนวนไม่เกินสามคนในจังหวัดใดไม่มีผู้แทนองค์กรชุมชนประมงท้องถิ่นด้านหนึ่งด้านใดให้คัดเลือกผู้แทนตาม (๑) ด้านอื่นเพิ่มขึ้นได้ตามสัดส่วนของผู้แทนองค์กรชุมชนประมงท้องถิ่นด้านนั้นข้อ ๖ ให้จังหวัดประกาศรับสมัครบุคคลผู้ประสงค์เป็นกรรมการผู้ทรงคุณวุฒิเพื่อเข้าสู่กระบวนการคัดเลือกระยะเวลาการรับสมัครและแบบใบสมัครให้เป็นไปตามประกาศรับสมัครของจังหวัดข้อ ๗ ให้คัดเลือกกรรมการผู้ทรงคุณวุฒิจากผู้สมัครเท่านั้นโดยผู้สมัครคนหนึ่งมีสิทธิสมัครเป็นกรรมการผู้ทรงคุณวุฒิด้านใดด้านหนึ่งตามที่กำหนดในข้อ๕ (๑) และ (๒) ได้เพียงหนึ่งด้านกรณีไม่มีผู้มาสมัครด้านใดด้านหนึ่งหรือจำนวนผู้สมัครไม่ครบที่จะทำการคัดเลือกให้ขยายระยะเวลาการรับสมัครออกไปจนกว่าจะมีผู้สมัครครบจำนวนทุกด้านข้อ ๘ ผู้สมัครต้องมีคุณสมบัติทั่วไปและไม่มีลักษณะต้องห้ามดังต่อไปนี้(๑) มีสัญชาติไทย(๒) มีอายุไม่ต่ำกว่าสามสิบห้าปีบริบูรณ์ในวันสมัคร(๓) มีความรู้ความสามารถ ความเชี่ยวชาญและประสบการณ์ในด้านใดด้านหนึ่งตามที่กำหนดในข้อ ๕ (๑) และ (๒)(๔)เป็นผู้แทนขององค์กรชุมชนประมงท้องถิ่นด้านใดด้านหนึ่งตามที่กำหนดในข้อ ๕ (๑)โดยมีหนังสือรับรองจากองค์กรชุมชนประมงท้องถิ่นดังกล่าวกรณีสมัครในฐานะผู้แทนองค์กรชุมชนประมงท้องถิ่น(๕) ไม่เป็นบุคคลล้มละลาย(๖) ไม่เป็นคนไร้ความสามารถหรือคนเสมือนไร้ความสามารถ(๗) ไม่เป็นข้าราชการการเมือง ผู้ดำรงตำแหน่งทางการเมืองสมาชิกสภาท้องถิ่น ผู้บริหารท้องถิ่นหรือกรรมการที่ปรึกษาหรือเจ้าหน้าที่ของพรรคการเมือง(๘) ไม่เป็นบุคคลซึ่งทางราชการ รัฐวิสาหกิจหรือหน่วยงานอื่นของรัฐหรือหน่วยงานของเอกชนไล่ออก ปลดออก หรือเลิกจ้างเพราะเหตุทุจริตต่อหน้าที่เพราะประพฤติชั่วอย่างร้ายแรงหรือถือว่ากระทำการทุจริตและประพฤติมิชอบ(๙) ไม่เคยได้รับโทษจำคุกโดยคำพิพากษาถึงที่สุดให้จำคุกเว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษผู้สมัครต้องรับรองตนเองว่าเป็นผู้มีคุณสมบัติครบถ้วนพร้อมทั้งความรู้ความสามารถ ความเชี่ยวชาญและประสบการณ์ในด้านที่ตนสมัครข้อ ๙ ให้สำนักงานประมงจังหวัดเป็นหน่วยงานธุรการในการดำเนินงานเกี่ยวกับการรับสมัครการคัดเลือก และการแต่งตั้งกรรมการผู้ทรงคุณวุฒิตามประกาศนี้ข้อ ๑๐ การส่งใบสมัครกระทำได้สองวิธีดังนี้(๑) ยื่นใบสมัครโดยตรงที่สำนักงานประมงจังหวัด(๒) ส่งใบสมัครทางไปรษณีย์ลงทะเบียนตอบรับถึงสำนักงานประมงจังหวัดในกรณีส่งใบสมัครทางไปรษณีย์ จะถือวันที่ไปรษณีย์ประทับตราเป็นสำคัญหากล่วงเลยระยะเวลาที่กำหนด ใบสมัครนั้นจะไม่ได้รับการพิจารณาข้อ ๑๑ ให้สำนักงานประมงจังหวัดตรวจสอบคุณสมบัติทั่วไปและไม่มีลักษณะต้องห้ามของผู้สมัครตามข้อ๘ และจัดทำบัญชีรายชื่อผู้สมัครด้านละหนึ่งบัญชีเสนอให้คณะกรรมการคัดเลือกพิจารณากรณีมีปัญหาเกี่ยวกับคุณสมบัติของผู้สมัครให้คณะกรรมการคัดเลือกเป็นผู้วินิจฉัยชี้ขาดข้อ ๑๒ ให้คณะกรรมการคัดเลือกพิจารณาคัดเลือกจากบัญชีรายชื่อที่สำนักงานประมงจังหวัดเสนอให้เหลือจำนวนตามที่กำหนดในข้อ๕ โดยการลงมติ ทั้งนี้ในการประชุมเพื่อคัดเลือกจะต้องมีกรรมการมาประชุมไม่น้อยกว่ากึ่งหนึ่งของจำนวนกรรมการทั้งหมดจึงจะเป็นองค์ประชุมและการวินิจฉัยชี้ขาดของที่ประชุมให้ถือเสียงข้างมากกรรมการคนหนึ่งให้มีหนึ่งเสียงในการลงคะแนนถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดข้อ ๑๓ การประชุมเพื่อพิจารณาคัดเลือกกรรมการผู้ทรงคุณวุฒิให้พิจารณาจากคุณสมบัติของผู้ที่ได้รับการเสนอชื่อดังต่อไปนี้ประกอบด้วยคือ(๑) วิสัยทัศน์(๒) ประสบการณ์การทำงานในด้านที่สมัคร(๓) ความรู้ความสามารถ ความเชี่ยวชาญในงานด้านที่สมัครในการประชุมตามวรรคหนึ่งคณะกรรมการคัดเลือกอาจเชิญผู้สมัครมาแสดงวิสัยทัศน์หรือชี้แจงข้อมูลเพิ่มเติมเพื่อประโยชน์ในการพิจารณาด้วยก็ได้ข้อ ๑๔ ในกรณีที่คณะกรรมการคัดเลือกทำการคัดเลือกจากบัญชีที่สำนักงานประมงจังหวัดเสนอแล้วได้กรรมการผู้ทรงคุณวุฒิไม่ครบจำนวนหรือไม่ครบด้านให้สำนักงานประมงจังหวัดรายงานจังหวัดเพื่อประกาศรับสมัครคัดเลือกบุคคลเพื่อแต่งตั้งเป็นกรรมการผู้ทรงคุณวุฒิใหม่เฉพาะจำนวนที่ไม่ครบหรือด้านที่ไม่ครบ โดยนำหลักเกณฑ์และวิธีการในข้อ ๕ ถึงข้อ ๑๓มาใช้บังคับโดยอนุโลมข้อ ๑๕ เมื่อคัดเลือกกรรมการผู้ทรงคุณวุฒิได้แล้วให้คณะกรรมการคัดเลือกนำเสนอผู้ว่าราชการจังหวัดออกคำสั่งแต่งตั้งบุคคลดังกล่าวเป็นกรรมการผู้ทรงคุณวุฒิต่อไปข้อ ๑๖ ในกรณีกรรมการผู้ทรงคุณวุฒิพ้นจากตำแหน่งก่อนวาระตามมาตรา๒๑ แห่งพระราชบัญญัติการประมง พ.ศ. ๒๕๕๘ให้ดำเนินการคัดเลือกกรรมการผู้ทรงคุณวุฒิแทนตำแหน่งที่ว่างลงโดยนำหลักเกณฑ์และวิธีการในข้อ ๕ ถึงข้อ ๑๕ มาใช้บังคับโดยอนุโลมหากวาระที่เหลืออยู่นั้นไม่ถึงหนึ่งร้อยแปดสิบวันจังหวัดจะไม่แต่งตั้งกรรมการผู้ทรงคุณวุฒิขึ้นแทนก็ได้ข้อ ๑๗ ในกรณีกรรมการผู้ทรงคุณวุฒิจะพ้นตำแหน่งตามวาระให้ดำเนินการคัดเลือกกรรมการผู้ทรงคุณวุฒิก่อนครบวาระการดำรงตำแหน่งไม่น้อยกว่าหกสิบวันตามหลักเกณฑ์และวิธีการที่กำหนดไว้ในประกาศนี้ประกาศณ วันที่ ๒๙ กรกฎาคม พ.ศ. ๒๕๕๘ปีติพงศ์พึ่งบุญ ณ อยุธยารัฐมนตรีว่าการกระทรวงเกษตรและสหกรณ์ปริยานุช/ผู้จัดทำ๒๐ สิงหาคม๒๕๕๘วริญา/ผู้ตรวจ๒๐ สิงหาคม๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๑๘๘ ง/หน้า ๘/๑๗ สิงหาคม ๒๕๕๘